Virallinen lehti nro C 060 , 25/02/1998 s. 0120



KIRJALLINEN KYSYMYS P-2293/97 esittäjä(t): Konstantinos Hatzidakis (PPE) - komissiolle (26. kesäkuuta 1997) Aihe: Yhteisön vuohi- ja lammaspalkkioiden pienentäminen Kreikassa Komission vastaus kirjalliseen kysymykseeni P-1783/97 ((EYVL C, 45, 10.2.1998, sivu 102. )) ¨yhteisön vuohi- ja lammaspalkkioiden pienentämisestä Kreikassa¨ osoittaa selvästi, että tiedot, jotka esitin kysymyksessäni, on ymmärretty väärin. En puhunut vuohien ja lampaiden teurastuskustannusten noususta vaan vuohen- ja lampaanlihan hinnannoususta yhteisön markkinoilla. Tämän täsmennyksen valossa ja ottaen huomioon sen, että komissio myöntää yhtenäismarkkinoilla tapahtuneen tuntuvan hintojen kohoamisen muttei anna tarkkoja tietoja kehityksestä kansallisilla, alueellisilla ja paikallisilla markkinoilla, erityisesti Kreikassa, haluaisin tiedustella komissiolta uudelleen, millaisten ja miten ja mistä kerättyjen tietojen perusteella komissio on todennut, että myös Kreikassa vuohen- ja lampaanlihan hinta kohosi vastaavasti ja niin paljon, että palkkioiden huomattava alentaminen oli oikeutettua? Ottaen huomioon kyseisen päätöksen tuottajille aiheuttamat valtavat vaikeudet, haluaisin lisäksi tiedustella, onko mahdollista myöntää poikkeuksia sellaisille alueille, joilla vuohien ja lampaiden teurastuskustannukset kiistämättömästi eivät ole nousseet, tai ainakin perinteisesti ongelmallisille alueille kuten saarialueet, joiden kuljetus- ja tuotantokustannukset ovat yleisesti paljon korkeammat? Komission jäsenen Franz Fischlerin komission puolesta antama vastaus (22. heinäkuuta 1997) Komissio on määrittänyt jokaisen viidentoista jäsenvaltion osalta luettelon edustavista markkinoista, jotka ilmoittavat sille viikottain koko yhteisön alueella käytävää kauppaa parhaiten edustavaa tuotantoa parhaiten edustavan vakiolaadun markkinahinnat. Luettelot markkinoista ja kuvaus tuotteista, joiden hinnat on ilmoitettava, ovat 15. toukokuuta 1986 annetussa asetuksessa (ETY) N:o 1481/86 ((EYVL L 130, 16.5.1986. )), jota on viimeksi muutettu 9. joulukuuta 1996 annetulla asetuksella (EY) N:o 2344/96 ((EYVL L 319, 10.12.1996. )) tuoreiden tai jäähdytettyjen karitsanruhojen yhteisön edustavilla markkinoilla todettujen hintojen määrittämisestä ja tiettyjen muiden yhteisön lampaanruhojen laatujen hintojen yhteenvedosta. Kreikan osalta vakiolaatua edustavat ruhopainoltaan 12*16-kiloiset karitsat, ja hinnat kerätään seitsemästä paikasta (Ateena, Ioninna, Xeres, Komotini, Larissa, Tripoli ja Chania). Vuotuisena keskiarvona Kreikassa vakiolaatua edustava hinta on noussut 5,2 prosenttia vuoden 1995 373,3 ecusta sataa kiloa kohti 392,7 ecuun sataa kiloa kohti vuonna 1996. Komissio haluaa muistuttaa arvoisalle parlamentin jäsenelle, että tämän sektorin asetuksissa säädetään, että uuhista ja vuohista maksettavan palkkion laskemisessa ei pidä ottaa huomioon markkinahintojen eroavuuksia jäsenvaltioiden välillä, vaan palkkio on sama (vuodesta 1992 lähtien), ja se lasketaan yhteisön vakiolaadun keskimääräisen markkinahinnan kehityksen perusteella. Komissio ei aio ehdottaa neuvostolle säännösten muuttamista siiten, että huomioon otettaisiin paikallisia erityispiirteitä hinnan tai tuotantokustannusten suhteen.